IV 
mechanicam mero operis partem, i. e. indicem generalem et 
specialem, a me suscipi passus est. J//us sunt quaecum- 
que in opusculo meo offeruntur, meo tantum labore in 
ordinem alphabeticum disposita, ut facilior sit eorum usus 
et magis expeditus ad Dotanicés quasi sacraria botanophi- 
lorum aditus. Mea si sunt aliqua merita, unice in dili- 
gentissima operis Candolleani perscrutatione accuratissima- 
que citandorum nominum, synonymorum et paginarum cura 
profecto sunt quaerenda, quae ne in Indice desiderarentur, 
indefesso studio ac labore, quod sine ulla gloriolae cupi- 
ditate profiteri possum, plaudente, uti spero, botanicorum 
corona, omnem meam curam et operam collocavi. 
Index Candolleanus, quatenus adhuc confectus est, 
duabus edetur partibus, quarum prior, tomos quatuor 
primos Prodromi complectens, jamjam sub prelo est et 
brevi emittetur; posterior, tomum quintum, sextum et sec- 
lionem primam septimi comprehendens, nunc prima, prae- 
postera quidem, in lucem prodit. Quam vero ordinis in- 
versionem neminem non probaturum esse equidem mibil 
dubito, quum hi, quos primos indice instrui curavi, tomi, 
novissimam et locupletissimam magnae Compositarum fa- 
miliae Monographiam exhibentes, majori certe plerorumque, 
ne dicam, omnium botanicorum cura et quotidiana quasi 
consuetudine gaudeant, eorumque index edendus a multis 
jamdudum exspectetur. Pars tertia, et fortasse quarta, post- 
hac consequetur, si Deus O. M. quum mihi, tum, quod prae- 
cipuum est et ab omnibus profecto, qui Dotanices studiosi 
sunt, candidissimis precibus exoptatur, viro maxime vene- 
rando, Prodrormi auctori, vitam et vires, quae ad perfi- 
ciendum tantum opus requiruntur, suppeditare velit. 
Quod ad ordinem typographicum attinet, nonnulla 
praemittenda videntur. Nomina in Prodromo recepta li- 
